**JAVNA USTANOVA ZA UPRAVLJANJE ZAŠTIĆENIM PRIRODNIM VRIJEDNOSTIMA**

**NA PODRUČJU OPĆINE RAKOVICA**

**NOVA KRŠLJA bb, 47 245 RAKOVICA**

KLASA: 400-09/19-01/01

URBROJ:2133/16-03-02/01-19-1

Nova Kršlja, 02. svibnja 2019. godine

POZIV NA DOSTAVU PONUDA

u postupku nabave

***Usluga izrade akcijskog plana upravljanja posjetiteljima u okviru provedbe projekta „PROMICANJE ODRŽIVOG RAZVOJA ZNAČAJNOG KRAJOBRAZA BARAĆEVE ŠPILJE“***

Poziv se objavljuje na internetskim stranicama Naručitelja: www.baraceve-spilje.hr

Rakovica, svibanj 2019.

Naručitelj Javna ustanova za upravljanje zaštićenim prirodnim vrijednostima na području općine Rakovica pokreće postupak jednostavne nabave usluge izrade akcijskog plana upravljanja posjetiteljima u okviru provedbe projekta „PROMICANJE ODRŽIVOG RAZVOJA ZNAČAJNOG KRAJOBRAZA BARAĆEVE ŠPILJE“ za koji sukladno članku 12. Zakona o javnoj nabavi („NN“ broj 120/16) nije obvezan provesti jedan od postupaka propisan Zakonom, s obzirom da je procijenjena vrijednost nabave manja od 200.000,00 kn bez PDV-a. Nabava se provodi sukladno Pravilniku o provedbi postupka jednostavne nabave.

# Podaci o Naručitelju:

JAVNI NARUČITELJ: Javna ustanova za upravljanje

zaštićenim prirodnim vrijednostima na području općine Rakovica

Nova Kršlja, Nova Kršlja bb,

47245 Rakovica  
Hrvatska – Europa

OIB: 39468440615

Tel: 047 782 113

Fax: 047 782 113

www.baraceve-spilje.hr ,

Odgovorna osoba: Tihana Oštrina, struč.spec.oecc., MBA, ravnateljica

# Osoba za kontakt:

# Danijela Marinić, [somnium.savjetovanje@gmail.com](mailto:somnium.savjetovanje@gmail.com); 091 4232 535

# Evidencijski broj nabave:

**E/MV/1/19**

# Vrsta postupka nabave:

Jednostavna nabava.

# Procijenjena vrijednost nabave:

70.000,00 kn + PDV

# Vrsta ugovora o nabavi:

Ugovor o nabavi (jednostavna nabava).

1. **Navod sklapa li se ugovor o nabavi ili ispisuje narudžbenica:**

Za navedenu nabavu predviđa se potpisivanje ugovora o nabavi sa odabranim Ponuditeljem.

**8. Predmet nabave:**

1. Predmet ovog postupka je usluga izrade Akcijskog plana upravljanja posjećivanjem u značajnom krajobrazu Baraćeve špilje, u okviru provedbe projekta „Promicanje održivog razvoja Značajnog krajobraza Baraćeve špilje“. Akcijski plan dio je plana upravljanja zaštićenim područjem ili jedna od tema plana. Izrađuje se prema istim principima prilagodljivog (adaptivnog) upravljanja i participatornog planiranja te sadrži dijelove istovjetne planu upravljanja (evaluacija stanja, ciljevi specifičnog segmenta upravljanja, aktivnosti i pokazatelje učinka). Njegova osnovna namjena je uskladiti posjećivanje sa zaštitom vrijednosti u zaštićenom području.

Usluga izrađivača uključuju:

* + Analizu postojećih dokumenata u skladu s preporukom sadržaja izrade Akcijskog plana
  + Formiranje radne skupine za izradu Plana i koordiniranje radom grupe za planiranje
  + Pripremu i vođenje te provedbu radionica s dionicima
  + Definiranje upitnika i protokola za uspostavu praćenja stavova posjetitelja
  + Analizu i objedinjavanje prikupljenih informacija i rezultata procesa , pisanje tekstova, uređivanje dokumenata
  + Izrada konačnog prijedloga Akcijskog plana

**9.Opis i oznaka grupe ili dijelova predmeta nabave, ako je dopušten takav način nuđenja:**

Nije dozvoljeno nuđenje po grupama ili dijelovima predmeta nabave.

**10. Količina predmeta nabave:**

Sadržano u Troškovniku- Prilog II. Ponuditelj je dužan ponuditi cjelokupan predmet nabave- prema Projektnom zadatku i Troškovniku iz priloga ovog Poziva na dostavu ponuda.

**11. Troškovnik:**

S obzirom da je Ponuditelj dužan ponuditi cjelokupan predmet nabave obvezan je držati se sljedećih uputa za popunjavanje Troškovnika:

* Cijene stavke (jedinične cijene) navedene u Troškovniku moraju biti iskazane bez obračunatog

PDV-a,

* Ponuditelj mora ispuniti sve stavke Troškovnika u skladu s obrascem Troškovnika.
  + U cijenu ponude moraju biti uračunati svi „troškovi“ i „popusti“.

**12.Mjesto izvršenja:**

Uredski prostori Naručitelja

**13. Rok izvršenja:**

Rok izvršenja predmeta nabave je 60 dana.

**14**.**Razlozi isključenja Ponuditelja iz postupka jednostavne nabave i dokumenti kojima Ponuditelj dokazuje da ne postoje razlozi za isključenje:**

Obvezni razlozi isključenja:

Javni Naručitelj obvezan je isključiti gospodarskog subjekta iz postupka jednostavne nabave u bilo kojem trenutku tijekom postupka nabave ako utvrdi da postoje osnove za isključenje.

**Neispunjenje obveze plaćanja dospjelih poreznih obveza**

* ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnim propisima odobrena odgoda plaćanja navedenih obveza.

Za potrebe dokazivanja okolnosti iz ove točke gospodarski subjekt je dužan u ponudi dostaviti:

* + potvrdu porezne uprave o stanju duga koja ne smije biti starija od 30 dana računajući od dana objave Poziva na dostavu ponuda, ili
  + jednakovrijedni dokument nadležnog tijela države sjedišta gospodarskog subjekta, ako se ne izdaje potvrda Porezne uprave, ili
  + izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana objave Poziva na dostavu ponuda, ako se u državi sjedišta gospodarskog subjekta ne izdaje potvrda Porezne uprave ili jednakovrijedni dokument nadležnog tijela države sjedišta gospodarskog subjekta.

**15.KRITERIJ ZA ODABIR GOSPODARSKOG SUBJEKTA (uvjeti sposobnosti):**

**Sposobnost za obavljanje profesionalne djelatnosti**

Gospodarski subjekt mora dokazati svoj upis u sudski, obrtni, strukovni ili drugi odgovarajući registar.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvodom odnosno izjavom s ovjerom potpisa kod nadležnog tijela gospodarski subjekt dokazuje: da ima registriranu djelatnost u svezi s predmetom nabave, da protiv njega nije pokrenut stečajni postupak, da se ne nalazi u postupku likvidacije odnosno da nije u postupku obustavljanja poslovne.

djelatnosti ili je nije već obustavio. Izvod ili izjava ne smiju biti stariji od 3 mjeseca računajući od dana objave Poziva na dostavu ponuda. U slučaju podnošenja zajedničke ponude, svi članovi zajednice ponuditelja obavezni su pojedinačno dokazati postojanje sposobnosti.

**Tehnička i stručna sposobnost**

Popis ugovora za usporedive usluge na sličnim poslovima u godini u kojoj je započeo postupak jednostavne nabave (2019.) i tijekom tri godine koje prethode ovoj godini u visini procijenjene vrijednosti nabave (bez PDV-a).

Popis ugovora sadrži naziv Naručitelja, naziv i vrijednost usluga, datum, mjesto izvršenja usluga i naziv

druge ugovorne strane. Popis kao dokaz o zadovoljavajućem izvršenju usluga sadrži ili mu se prilaže potvrda druge ugovorne strane da su usluge izvedene u skladu s pravilima struke i uredno izvršene. Ako je potrebno, javni Naručitelj može izravno od druge ugovorne strane zatražiti provjeru istinitosti podataka. Navedeno se dostavlja u Izjavi slobodne forme.

Da bi gospodarski subjekt dokazao sposobnost, mora dokazati da je pružao predmetne usluge najmanje na 1 (jednom), a najviše na 3 (tri) projekta u visini procijenjene vrijednosti nabave (bez PDV-a).

**Obrazovne i stručne kvalifikacije**

Ponuditelj mora dokazati da će tijekom izvršenja usluge imati na raspolaganju najmanje 1 (jednog) ključnog stručnjaka VSS prirodoslovnog ili biotehničkog usmjerenja, koji:

* ima najmanje 3 godine radnog iskustva u poslovima vezanim uz zaštitu prirode
* ima radno iskustvo u procesima uključivanja dionika i facilitaciji radionica
* ima radno iskustvo u procesima izrade planova upravljanja zaštićenim područjima
* ima radno iskustvo u procesima izrade strateških dokumenata u području upravljanja turizmom u zaštićenim područjima

**Kvalifikacije stručnjaka, kao minimalna tehnička sposobnost Ponuditelja, dokazuju se potpisanim životopisom, a Naručitelj zadržava pravo provjere svih navedenih kvalifikacija Ponuditelja.**

**16. Pravila dostavljanja dokumenata:**

Sve dokumente koje javni Naručitelj zahtijeva Ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. Prije donošenja Odluke o odabiru, javni Naručitelj **može** od najpovoljnijeg Ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su traženi točkama 15. i 16. ovog Poziva na dostavu ponuda.

Za potrebe dostavljanja ovih dokumenata, Ponuditelju će se ostaviti primjereni rok (min. 5 dana od dana dostave zahtjeva).

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima

gospodarski subjekt mora dokazati da i dalje ispunjava uvjete koje je javni Naručitelj odredio u postupku jednostavne nabave.

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata, i/ili ne dokaže da i dalje ispunjava uvjete koje je odredio javni Naručitelj, javni Naručitelj će isključiti takvog Ponuditelja odnosno odbiti njegovu ponudu. U tom slučaju javni Naručitelj će ponovno izvršiti rangiranje ponuda prema kriteriju za odabir ponude ne uzimajući u obzir ponudu Ponuditelja kojeg je isključio odnosno Ponuditelja čiju je ponudu odbio te pozvati novog najpovoljnijeg Ponuditelja da dostavi traženo.

**17.Vrsta, sredstvo i uvjeti jamstva: Jamstvo za ozbiljnost ponude**

Ponuditelj je obvezan u ponudi dostaviti jamstvo za ozbiljnost ponude u obliku zadužnice ili bjanko zadužnice ovjerene kod javnog bilježnika u visini od 5.000,00 kn (slovima:pettisućakuna).

Zadužnicu će odabrani Ponuditelj dostaviti popunjenu sukladno Pravilniku o obliku i sadržaju bjanko zadužnice ( („NN“ broj 115/12 i 82/17).

Naručitelj će jamstvo za ozbiljnost ponude naplatiti u slučaju:

* odustajanja Ponuditelja od svoje ponude u roku njezine valjanosti,
* nedostavljanja ažuriranih popratnih dokumenata,
* neprihvaćanja ispravka računske pogreške,
* odbijanja potpisivanja ugovora,
* nedostavljanja jamstva za uredno ispunjenje ugovora.

Neovisno o sredstvima jamstva koje je Naručitelj odredio ovom točkom Poziva na dostavu ponuda, Ponuditelj može kao jamstvo dati novčani polog u traženom iznosu. U tom slučaju Ponuditelj je obvezan novčani polog uplatiti na žiro račun Naručitelja **HR11 24000081190261154, model: HR 00,** **poziv na broj 2019-OIB uplatitelja, opis plaćanja: polog- jamstvo za ozbiljnost ponude E-MV 1/19.**

**Jamstvo za uredno ispunjenje ugovora**

Ponuditelj je dužan dostaviti jamstvo za uredno ispunjenje ugovora za slučaj povrede ugovornih odnosa. Jamstvo mora glasiti na iznos od 10% (deset posto) ukupne vrijednosti ugovora bez PDV-a , a odabrani Ponuditelj mora ga dostaviti u trenutku potpisivanja ugovora s rokom važenja sve dok traju ugovorne obveze. Ponuditelj je dužan dostaviti jamstvo u obliku zadužnice ili bjanko zadužnice ovjerene od strane nadležnog tijela.

Jamstvo može dostaviti bilo koji član Zajednice ponuditelja u cjelosti ili parcijalno s drugim članom, ali pod uvjetom da jamstvo za uredno ispunjenje ugovora , u bilo kojem slučaju treba iznositi 10% (deset posto) od vrijednosti ukupno ugovorenih usluga bez PDV-a.

Ako Ponuditelj uplaćuje novčani polog kao jamstvo za uredno ispunjenje ugovora , isti će uplatiti u korist Naručitelja, **HR11 24000081190261154, model: HR 00,** **poziv na broj 2019-OIB uplatitelja, opis plaćanja: polog- jamstvo za uredno ispunjenje ugovora E-MV 1/19.**

**18. Oblik, sadržaj i način izrade ponude:**

Ponuditelj se pri izradi ponude mora pridržavati zahtjeva i uvjeta iz ovog Poziva. Propisani tekst Poziva na dostavu ponuda ne smije se mijenjati i nadopunjavati.

Poziv na dostavu ponuda Ponuditelj može preuzeti s internetskih stranica Javne ustanove za upravljanje zaštićenim prirodnim vrijednostima na području općine Rakovica [(www.baraceve-spilje.hr)](http://(www.baraceve-spilje.hr)).

Ponuda treba biti popunjena prema uputama iz Poziva na dostavu ponuda.

Ponudu obvezno sačinjavaju:

1. Ponudbeni list
2. Popunjeni Troškovnik

3. Dokumenti kojima Ponuditelj dokazuje da ne postoje razlozi isključenja

4. Traženi dokazi sposobnosti (prema naznačenom u Pozivu na dostavu ponuda)

5. Ostalo traženo u ovom Pozivu na dostavu ponuda (prihvaćanje tehničke specifikacije usluga, …)

Ponuda se izrađuje na način da čini cjelinu. Ponuda mora biti uvezana u cjelinu na način da se onemogući naknadno vađenje ili umetanje listova (npr. jamstvenikom).

Stranice ponude se označavaju brojem na način da je vidljiv redni broj stranice i ukupan broj stranica ponude.

Ponuda se dostavlja u izvorniku, papirnatom obliku, potpisana od strane odgovorne osobe Ponuditelja ili osobe koju je odgovorna osoba Ponuditelja pisanom punomoći ovlastila za potpisivanje ponude ( u tom slučaju uz ponudu se obvezno prilaže i punomoć za potpisivanje ponude).

Ponuda se piše neizbrisivom tintom.

**19. Način dostave ponude:**

Zatvorenu omotnicu s ponudom Ponuditelj predaje neposredno ili preporučenom poštanskom pošiljkom s nazivom i adresom Naručitelja, nazivom i adresom Ponuditelja na adresu:

Javna ustanova za upravljanje zaštićenim prirodnim vrijednostima na području općine Rakovica

Nova Kršlja bb

47 245 Rakovica

s naznakom:

„Ponuda- Usluga izrade akcijskog plana upravljanja posjetiteljima u okviru provedbe projekta „PROMICANJE ODRŽIVOG RAZVOJA ZNAČAJNOG KRAJOBRAZA BARAĆEVE ŠPILJE“, NE OTVARATI“

**20. Dopustivost alternativnih ponuda:**

Alternativne ponude nisu dopuštene.

**21. Način izračuna cijene:**

Cijena ponude je nepromjenjiva, te se izražava u kunama za cjelokupni predmet nabave brojkama i slovima. U cijenu ponude su uračunati svi troškovi i popusti, bez poreza na dodanu vrijednost, koji se iskazuje zasebno.

Ispravci u ponudi moraju biti vidljivi (bez korištenja korektora, već pogreške precrtati linijom), te uz navod datuma ispravka potvrđeni potpisom ovlaštene osobe Ponuditelja.

**22.Rok, način i uvjeti plaćanja:**

Predujam je isključen, kao i traženje sredstava osiguranja plaćanja.

Plaćanje će biti izvršeno u iznosu od:

20% - po dostavi analize postojećih dokumenata te prijedloga okvira za proces izrade Akcijskog plana

40% - po dostavi nacrta Akcijskog plana

40% - po izradi konačnog prijedloga Akcijskog plana

**23. Rok valjanosti ponude:**

30 dana od isteka roka utvrđenog za dostavu ponude.

**24. Kriterij odabira ponude:**

Valjana ponuda s najnižom cijenom. Ako dvije ili više valjanih ponuda imaju istu ponuđenu cijenu, Naručitelj će odabrati ponudu koja je zaprimljena ranije.

**25. Datum, vrijeme, mjesto i način dostave ponuda:**

Rok za podnošenje ponuda je **17.05.2019. godine do 10:00 sati,** bez obzira na način dostave (osobno

ili poštom), na adresu:

Javna ustanova za upravljanje zaštićenim prirodnim vrijednostima na području općine Rakovica

Nova Kršlja bb

47 245 Rakovica

Otvaranje ponuda nije javno.

**26. Rok donošenja Odluke o odabiru:**

15 dana od isteka roka za dostavu ponuda.

**27. Bitni uvjeti ugovora:**

Vrijednost usluga je fiksna za ugovoreni opseg usluga.

**28. Posebne odredbe:**

Na ovaj postupak ne primjenjuje se Zakon o javnoj nabavi („NN“ broj 120/16).

Na Odluku o odabiru najpovoljnije ponude žalba nije dopuštena.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

**PROJEKTNI ZADATAK:**

O projektu Promicanje održivog razvoja Značajnog krajobraza Baraćeve špilje:

Značajnim krajobrazom Baraćeve špilje upravlja Javna ustanova za upravljanje zaštićenim prirodnim vrijednostima na području općine Rakovica (JU Rakovica), osnovana u srpnju 2004. godine. Navedena Javna ustanova upravlja zaštićenim područjem koje obuhvaća površinu od 5,19 km2 i nalazi se u općini Rakovica. Zaštićeni krajobraz Baraćeve špilje podrazumijeva Gornju Baraćevu špilju, Donju Baraćevu špilju, Novu Baraćevu špilju i Izvor špilja Baraćevac te još 8 speleoloških objekata

Projekt „Promicanje održivog razvoja Značajnog krajobraza Baraćeve špilje“ prijavljen je na poziv Promicanje održivog razvoja prirodne baštine, a financira se iz Operativnog programa Konkurentnost i Kohezija. Ukupna vrijednost projekta je 19. 999.960,00 kn, a Ugovorom o dodjeli bespovratnih sredstava Javnoj ustanovi za upravljanje zaštićenim prirodnim vrijednostima na području općine Rakovica je odobreno 16.922.616,00 kuna bespovratnih sredstava. Osnovni cilj projekta „Promicanje održivog razvoja Značajnog krajobraza Baraćeve špilje“ je održivo korištenje prirodne baštine značajnog krajobraza Baraćeve špilje s ciljem doprinosa održivom društveno-gospodarskom razvoju općine Rakovica i Karlovačke županije. Povezanost s ciljevima Poziva se očituje kroz:

* + - **Povećanje privlačnosti i povećanje broja posjetitelja ZK Baraćeve špilje** razvojem **posjetiteljske infrastrukture** (centra za posjetitelje) i **turističkih sadržaja** (signalizacijskog sustava, ugostiteljskih i informativnih sadržaja za posjetitelje, razvoj **komunalnih sadržaja** te **promotivnih aktivnosti** za veću vidljivost značajnog krajobraza u javnosti)
    - **Povećanje obrazovnog kapaciteta** posjetitelja i zaposlenika JU Baraćeve špilje kroz **a) uređenje speleološko-dokumentacijskog centra** Baraćevih špilja unutar posjetiteljskog centra kao i **razvoj sadržaja i korištenje multimedijalnih i interaktivnih rješenja** unutar njega u svrhu educiranja posjetitelja; kroz **b) educiranje zaposlenika** JU Baraćeve špilje o upravljanju turističkom destinacijom te **razvojem c) edukativnih materijala** o Baraćevim špiljama namijenjenih posjetiteljima kako bi razvili svijest i stekli znanja o karakteristikama i važnosti koju ima ZK Baraćeve špilje u kategoriji zaštićene prirodne baštine Hrvatske.
    - **Identificiranje** potreba posjetitelja i **razvoj modela za bolje upravljanje** posjetiteljima i kvalitetno provođenje vremena za posjećivanje kroz razvoj studijske dokumentacije, a s obzirom na a) blizinu Baraćevih špilja Nacionalnom parku Plitivička jezera6 b) dislociranost posjetiteljskih sadržaja unutar ZK Baraćeve špilje (centar za posjetitelje – izletište ispred Baraćeve Špilje – Gornja Baraćeva špilja).

Akcijski plan upravljanja posjetiteljima:

Izrada akcijskog plana upravljanja posjetiteljima u Značajnom krajobrazu Baraćeve špilje, na temelju Smjernica za planiranje upravljanja zaštićenim područjima i/ili područjima ekološke mreže, izdanih od Ministarstva zaštite okoliša i energetike(2018. godine), mora dati smjernice za model dugoročnog održivog korištenja područja Značajnog krajobraza Baraćeve špilje u turističke svrhe, uz očuvanje prirodnih i kulturnih vrijednosti, stalnu edukaciju posjetitelja za razumijevanje i uživanje u specifičnim kvalitetama te jačanje interesa lokalnog stanovništva za održivo korištenje prirodnih i kulturnih bogatstava Značajnog krajobraza Baraćeve špilje, s ciljem održivog socio-ekonomskog razvoja.

Akcijski plan upravljanja posjetiteljima u zaštićenom području (ZP) dio je plana upravljanja ZP te ovisno o potrebama upravljanja pojedinim ZP predstavlja zasebni akcijski plan kao dodatak planu upravljanja (u slučaju kada je upravljanje posjetiteljima izrazito naglašen segment upravljanja) ili jednu od tema plana upravljanja. Izrađuje se prema istim principima prilagodljivog (adaptivnog) upravljanja i participatornog planiranja te sadrži dijelove istovjetne planu upravljanja (evaluacija stanja, ciljevi specifičnog segmenta upravljanja, aktivnosti i pokazatelje učinka).

Akcijski plan upravljanja posjetiteljima treba biti usklađen s ciljevima:

* Godišnjeg programa rada Javne ustanove za upravljanje zaštićenim prirodnim vrijednostima na području općine Rakovica

<https://baraceve-spilje.hr/dokumenti/>

* Strategijom razvoja Općine Rakovica 2016.- 2020.

<http://www.rakovica.hr/>

* Akcijskim planom upravljanja posjetiteljima u Nacionalnom parku Plitvička jezera

Njegova osnovna namjena je uskladiti posjećivanje sa zaštitom vrijednosti u zaštićenom području. Uputa za evaluaciju stanja pri izradi Akcijskog plana upravljanja posjetiteljima u ZP (HAOP 2016.) ne predstavlja obavezni sadržaj tog plana, već pomoć u analizi stanja prilikom izrade plana. Prilikom evaluacije stanja pri izradi akcijskog plana upravljanja posjetiteljima u zaštićenom području analizira se sadržaj niže navedenih planskih i upravljačkih dokumenata na temu posjećivanja:

* Planski i izvještajni dokumenti (studije povezane s kapacitetom prostora i/ili posjećivanjem, Godišnji programi i Izvještaji o izvršenju godišnjeg programa)
* Prostorni planovi zaštićenog područja te planske odredbe koje određuju prostorni raspored, broj i funkciju infrastrukturnih objekata
* Dokumenti i akti vezani uz međunarodne dezignacije (ako je relevantno)
* Postojeće procjene učinkovitosti upravljanja zaštićenim područjem (npr. METT)
* Postojeći akti i interni dokumenti JU i JLS (Pravilnici, Odluke, protokoli, programi i slično).

Preporuča se da akcijski plan upravljanja posjetiteljima obuhvaća sljedeće teme:

* Infrastruktura i kapaciteti za upravljanje posjetiteljima
* Postojeća ograničenja i/ili preporuke aktivnosti vezane uz zaštitu i prezentaciju vrijednosti
* Monitoring posjećivanja
* Usluge i programi za posjetitelje
* Suradnja s dionicima vezana uz posjećivanje odnosno turizam
* Komunikacija prema posjetiteljima

Preporuča se da akcijski plan upravljanja posjetiteljima sadrži sljedeće teme:

* Infrastruktura i kapaciteti za upravljanje posjetiteljima
* Monitoring posjećivanja
* Usluge i programi za posjetitelje
* Suradnja s dionicima vezana uz posjećivanje odnosno turizam
* Komunikacija prema posjetiteljima

**Vrijeme izrade Akcijskog plana upravljanja posjetiteljima: 60 dana.**

Nakon odobrenja konačne verzije akcijskog plana od strane naručitelja, izvršitelj će pripremiti završnu prezentaciju projekta te predstaviti provedene aktivnosti i postignute rezultate naručitelju i, ukoliko naručitelj tako odluči, drugim zainteresiranim dionicima.

Stručni kadar pružatelja usluge izrade akcijskog plana treba poznavati sve relevantne zakone i propise Republike Hrvatske i Europske unije koji se na bilo koji način odnose na provedbu predmetnog projekta.

**PRILOG 2**

**TROŠKOVNIK**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **R.br.** |  | **Naziv** |  | **Jed.** |  | **Količina** |  | **Jedinična** | **Ukupno** |
|  |  |  |  | **mjere** |  |  |  | **cijena** | **cijena** |
| **1** |  | **2** |  | **3** |  | **4** |  | **5** | **6=5\*4** |
| **1.** |  | **Usluga izrade akcijskog** |  |  |  |  |  |  |  |
|  |  | **plana upravljanja** |  | **Komplet** |  | **1** |  |  |  |
|  |  | **posjetiteljima u okviru** |  |  |  |  |  |  |
|  |  |  |  |  |  |  |  |  |
|  |  | **provedbe projekta** |  |  |  |  |  |  |  |
|  |  | **„PROMICANJE ODRŽIVOG RAZVOJA ZNAČAJNOG KRAJOBRAZA BARAĆEVE ŠPILJE“** |  |  |  |  |  |  |  |
|  |  |  |  |  |  |  |  | **UKUPNO:** |  |
|  |  |  |  |  |  |  |  | **PDV 25%** |  |
|  |  |  |  |  |  |  |  | **SVEUKUPNO:** |  |
|  |  |  |  |  |  |  |  |  |  |

U \_\_\_\_\_\_\_\_, dana \_\_\_\_\_\_\_\_2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P. (ime i prezime ovlaštene osobe Ponuditelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis)

**PRILOG 3**

**PONUDBENI LIST**

**Predmet nabave: E - MV 1/19 – *Usluga izrade akcijskog plana upravljanja posjetiteljima u okviru***

***provedbe projekta „PROMICANJE ODRŽIVOG RAZVOJA ZNAČAJNOG KRAJOBRAZA BARAĆEVE ŠPILJE“***

1. **Naručitelj: JAVNA USTANOVA ZA UPRAVLJANJE ZAŠTIĆENIM PRIRODNIM VRIJEDNOSTIMA NA PODRUČJU OPĆINE RAKOVICA,**

**Nova Kršlja bb, 47 245 Rakovica**

**OIB: 39468440615**

**2. Ponuditelj:**

|  |  |  |  |
| --- | --- | --- | --- |
| Zajednica gospodarskih subjekata |  | DA | NE |
| (zaokružiti) \* |  |  |  |
|  |  |  |  |
| Naziv i sjedište ponuditelja /zajednice |  |  |  |
| gospodarskih subjekata (nepotrebno |  |  |  |
| precrtati: |  |  |  |
|  |  |  |  |
| Adresa ponuditelja: |  |  |  |
|  |  |  |  |
| Odgovorna osoba : |  |  |  |
|  |  |  |  |
| Osoba za kontakt: |  |  |  |
|  |  |  |  |
| Broj telefona: |  |  |  |
|  |  |  |  |
| Adresa e-pošte: |  |  |  |
|  |  |  |  |
| OIB / Nacionalni identifikacijski broj prema |  |  |  |
| zemlji sjedišta gospodar. subjekta: |  |  |  |
|  |  |  |  |
| IBAN, banka: |  |  |  |
|  |  |  |  |
| Ponuditelj je u sustavu PDV-a (zaokružiti): |  | DA | NE |
|  |  |  |
|  |  |  |  |
| **3.Cijena ponude:** |  |  |  |
|  |  |  |  |
| **Cijena ponude** (bez PDV-a): |  |  |  |
|  |  |  |  |
| **Iznos PDV-a:** |  |  |  |
|  |  |  |  |
| **Cijena ponude** (s PDV-om): |  |  |  |
|  |  |  |  |

1. **Rok valjanosti ponude** je \_\_\_\_\_\_\_\_ dana od dana isteka roka za dostavu ponuda.

**M.P.** **PONUDITELJ:**

\_\_\_\_\_\_\_\_\_\_\_\_\_\_\_\_\_\_\_\_\_

(Pečat i potpis ponuditelja)

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2019.godine.

\*U slučaju zajednice gospodarskih subjekata popuniti Dodatak I ponudbenog lista

**PODACI O ČLANOVIMA ZAJEDNICE GOSPODARSKIH SUBJEKATA**

Napomena:

Ovaj list se popunjava za svakog člana zajednice zasebno.

|  |  |  |
| --- | --- | --- |
| NOSITELJ PONUDE | ČLAN ZAJEDNICE GOSPODARSKIH SUBJEKATA | |
|  |  |  |
| (nepotrebno precrtati) |  |  |
|  |  |  |
| Naziv i sjedište: |  |  |
|  |  |  |
| Adresa: |  |  |
|  |  |  |
| Odgovorna osoba : |  |  |
|  |  |  |
| Osoba za kontakt: |  |  |
|  |  |  |
| Broj telefona/ Broj faksa: |  |  |
|  |  |  |
| Adresa e-pošte: |  |  |
|  |  |  |
| OIB / Nacionalni identifikacijski broj prema |  |  |
| zemlji sjedišta gospodar. subjekta: |  |  |
| IBAN, banka: |  |  |
|  |  |  |
| Ponuditelj je u sustavu PDV-a (zaokružiti): | DA | NE |
|  |  |  |
| Predmet (dio ugovora koji će izvršavati |  |  |
| pojedini član zajednice gospodarskih |  |  |
| subjekata): |  |  |
|  |  |  |
| Količina: |  |  |
|  |  |  |
| Postotni dio: |  |  |
|  |  |  |
| Vrijednost dijela ugovora koji izvršava |  |  |
| pojedini član zajednice gospodarskih |  |  |
| subjekata ponuditelja s PDV-om |  |  |
|  |  |  |

*Član zajednice ponuditelja ovlašten za komunikaciju s naručiteljem:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**M.P.**

**PONUDITELJ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pečat i potpis ponuditelja)

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2019.godine.

1Ponudi se može priložiti više obrazaca, ovisno o broju članova zajednice subjekata